న్యూఢిల్లీ: కేంద్రంలో బీజేపీ అధికారంలోకి వచ్చిన తర్వాత ఆ పార్టీ అధ్యక్షుడు అమిత్షా తనయుడు జయ్షా సంస్థ ఆస్తులు ఇబ్బడిముబ్బడిగా పెరగాయంటూ వచ్చిన ఆరోపణలు తీవ్ర దుమారం రేపుతున్న నేపథ్యంలో దీనిపై రాష్ట్రీయ స్వయం సేవక్ సంఘ్ (ఆర్ఎస్ఎస్) స్పందించింది. అవినీతి ఆరోపణలు ఎవరిపై వచ్చినా దర్యాప్తు జరపవలసిందేనని, అయితే ఆరోపణలకు తగిన ప్రాథమిక ఆధారాలు ఉండాలని తెలిపింది. భోపాల్లో జరుగుతున్న ఆర్ఎస్ఎస్ సదస్సులో పాల్గొనేందుకు వచ్చిన సంస్థ సంయుక్త ప్రధాన కార్యదర్శి దత్తాత్రేయ హోసబలే గురువారంనాడు మీడియాతో మాట్లాడుతూ, అక్రమాలు జరిగినట్టు ఆరోపణలు చేసేటప్పుడు తగిన ప్రాథమిక ఆధారాలుండాలని అన్నారు. జయ్షాపై కేసు నమోదయ్యే అవకాశముందా అని అడిగినప్పుడు, అది ఆరోపణలు చేసిన వారిపై ఆధారపడి ఉంటుందన్నారు. అలాగే ఆరోపణలను చేసిన వారు తమ వాదాన్ని రుజువు చేసుకోవాల్సి కూడా ఉంటుందని హోసబలే చెప్పారు. కాగా, తన సంస్థలపై వచ్చిన ఆరోపణలన్నీ నిరాధారమని ఇప్పటికే ఖండించిన జయ్షా ఆ వార్త కథనం ప్రచురించిన 'ది వైర్' వెబ్సైట్పై రూ.100 కోట్లకు గత సోమవారంనాడు పరువునష్టం కేసు వేశారు. ఈ కేసుపై విచారణ ఈనెల 16కు వాయిదా పడింది.
newdhilly: kendramlo bgfa adhikaaramloki vachina tarvaata aa party adhyakshudu amitsha tanayudu jaysha samstha aastulu ibbadimubbadiga peragaayantuu vachina aaropanalu teevra dumaram reputunna nepathyamlo deenipai rashtriiya swayam sevak sangh (arss) spandinchindi. avineeti aaropanalu evaripai vachina daryaaptu jarapavalasindenani, ayithe aaropanalaku tagina praathamika aadhaaraalu undaalani telipindi. bhopallo jarugutunna arss sadassulo palgonenduku vachina samstha samyukta pradhaana kaaryadarsi dattatreya hosabale guruvaaramnaadu meediatho maatlaadutuu, akramaalu jariginattu aaropanalu chesetappudu tagina praathamika aadhaaraalundaalani annaru. jayshapai kesu namodayye avakasamunda ani adiginappudu, adhi aaropanalu chesina vaaripai aadhaarapadi untundannaaru. alaage aaropanalanu chesina vaaru tama vaadaanni rujuvu chesukovalsi kuudaa untundani hosabale cheppaaru. kaga, tana samsthalapai vachina aaropanalanni niraadhaaramani ippatike khandinchina jaysha aa vaarta kathanam prachurinchina 'dhi vair' websitepie roo.100 kotlaku gatha somavaramnadu paruvunashtam kesu vaesaaru. ee kesupai vichaarana eenela 16ku vaayidaa padindi.